text: Hvem ejer speedbåd?
  02 juli 2011 kl. 10.24
  En båd blev fredag aften ved 18-tiden fundet drivende i Ho Bugt. Om bord var både vandski og madvarer, men ingen personer.
  Syd- og Sønderjyllands Politi og Søværnets Operative Kommando satte oven på fundet af båden en eftersøgning i gang efter forliste personer.
  Men eftersøgningen gav intet resultat, og ingen har meldt personer savnet.
  
  Hvem ejer båden?
  Politiet søger nu efter den drivende båds ejer eller personer, der ved, hvor båden stammer fra.
  Der er tale om en hvid/cremefarvet speedbåd af mærket Fletcher.
  Den er fire til fem meter lang, og er forsynet med en fire cylindret påhængsmotor af mærket Yamaha.
  Oplysninger om båden kan gives til Syd- og Sønderjyllands Politi på telefon 1-1-4.
  